CELEX: 22007D0461
Language: el
Date: 2007-05-25 00:00:00
Title: 2007/461/ΕΚ: Απόφαση αριθ. 2/2007 του Συμβουλίου των πουργών ΑΚΕ-ΕΚ, της 25ης Μαΐου 2007 , με την οποία επιτρέπονται συμπληρωματικές διμερείς συνεισφορές, που θα διαχειρίζεται η Επιτροπή, για την υλοποίηση των στόχων του μέσου στήριξης της ειρήνης στην Αφρική

5.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 175/35
            
         
      ΑΠΌΦΑΣΗ αριθ. 2/2007 ΤΟΥ ΣΥΜΒΟΥΛΊΟΥ ΤΩΝ ΥΠΟΥΡΓΏΝ ΑΚΕ-ΕΚ
   της 25ης Μαΐου 2007
   με την οποία επιτρέπονται συμπληρωματικές διμερείς συνεισφορές, που θα διαχειρίζεται η Επιτροπή, για την υλοποίηση των στόχων του μέσου στήριξης της ειρήνης στην Αφρική
   (2007/461/ΕΚ)
   ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 (1), και αναθεωρήθηκε από τη συμφωνία (2) για την τροποποίηση της εν λόγω συμφωνίας εταιρικής σχέσης ΑΚΕ-ΕΚ που υπογράφηκε στο Λουξεμβούργο στις 25 Ιουνίου 2005, και ιδίως την παράγραφο 8 του παραρτήματος Ι,
   Εκτιμώντας τα ακόλουθα:
   
               (1)
            
            
               Η απόφαση αριθ. 3/2003 του Συμβουλίου των Υπουργών ΑΚΕ-ΕΚ, της 11ης Δεκεμβρίου 2003, σχετικά με τη χρησιμοποίηση πόρων από τη συνολική χρηματοδότηση του 9ου ΕΤΑ, η οποία προορίζεται για τη μακροπρόθεσμη ανάπτυξη, για τη δημιουργία μέσου στήριξης της ειρήνης στην Αφρική (3) παρείχε την αναγκαία χρηματοδοτική στήριξη για τη δημιουργία μέσου στήριξης της ειρήνης στην Αφρική.
            
         
               (2)
            
            
               Το Συμβούλιο Γενικών Υποθέσεων και Εξωτερικών Σχέσεων, της 5ης Μαρτίου 2007, διαπίστωσε ότι ήταν αναγκαίο να εξετασθούν επειγόντως οι ανάγκες χρηματοδότησης της αποστολής διατήρησης της ειρήνης της Αφρικανικής Ένωσης (AMIS) στο Νταρφούρ/Σουδάν.
            
         
               (3)
            
            
               Οι κατ’ εκτίμηση πόροι που προβλέπονται για το κονδύλιο για τις χώρες ΑΚΕ με σκοπό να τροφοδοτείται το μέσο στήριξης της ειρήνης στην Αφρική έως ότου τεθεί σε ισχύ το 10ο Ευρωπαϊκό Ταμείο Ανάπτυξης («ΕΤΑ») δεν είναι αρκετοί ώστε να λειτουργήσει η αποστολή AMIS μέχρι την εν λόγω ημερομηνία. Τα κράτη μέλη της ΕΕ, συνεπώς, εξέφρασαν τη βούλησή τους να καταβάλουν συμπληρωματικές διμερείς συνεισφορές. Αυτές οι συμπληρωματικές συνεισφορές θα πρέπει να συγκεντρωθούν στο μέσο στήριξης της ειρήνης στην Αφρική και η διαχείρισή τους να ανατεθεί στην Επιτροπή ώστε να βελτιωθεί ο συντονισμός και ο έλεγχος της χρήσης των πόρων έως ότου αρχίσει να ισχύει το 10ο ΕΤΑ.
            
         
               (4)
            
            
               Η απόφαση 2005/446/ΕΚ των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου, της 30ής Μαΐου 2005, για τον καθορισμό της προθεσμίας ανάληψης των κονδυλίων του 9ου Ευρωπαϊκού Ταμείου Ανάπτυξης (ΕΤΑ) (4) καθορίζει την 31η Δεκεμβρίου 2007 ως την ημερομηνία πέραν της οποίας δεν μπορούν να δεσμεύονται πλέον πόροι από το 9ο ΕΤΑ.
            
         
               (5)
            
            
               Είναι ανάγκη, επομένως, να προβλεφθούν συμπληρωματικές συνεισφορές από τα κράτη μέλη της ΕΕ, τις οποίες θα διαχειρίζεται η Επιτροπή, για την υλοποίηση των στόχων του μέσου στήριξης της ειρήνης στην Αφρική,
            
         ΑΠΟΦΑΣΙΖΕΙ:
   Άρθρο 1
   Εθελούσιες συνεισφορές
   Μέχρι τις 30 Σεπτεμβρίου 2007, οιοδήποτε κράτος μέλος της ΕΕ μπορεί να καταβάλει στην Επιτροπή εθελούσιες συμπληρωματικές συνεισφορές για την υλοποίηση των στόχων του μέσου στήριξης της ειρήνης στην Αφρική βάσει του χρηματοδοτικού πρωτοκόλλου.
   Η Επιτροπή αναλαμβάνει την ευθύνη για τη διαχείριση αυτών των συνεισφορών στο πλαίσιο του μέσου στήριξης της ειρήνης στην Αφρική σύμφωνα με τις διαδικασίες του 9ου Ευρωπαϊκού Ταμείου Ανάπτυξης, εκτός από τις αποδεσμεύσεις πιστώσεων που θα επιστρέφονται στα κράτη μέλη ανάλογα με τις εθελούσιες συμπληρωματικές συνεισφορές τους.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 25 Μαΐου 2007.
      
         
            Για το Συμβούλιο των Υπουργών ΑΚΕ-ΕΚ
         
         
            Ο Πρόεδρος
         
         Mohlabi K. TSEKOA
         
      
   
   
      (1)  EE L 317 της 15.12.2000, σ. 3.
   
      (2)  ΕΕ L 209 της 11.8.2005, σ. 27. Συμφωνία που εφαρμόζεται προσωρινά σύμφωνα με την απόφαση αριθ. 5/2005 (ΕΕ L 287 της 28.10.2005 σ. 1).
   
      (3)  ΕΕ L 345 της 31.12.2003, σ. 108.
   
      (4)  ΕΕ L 156 της 18.6.2005, σ. 19.